**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 240**

(protokols Nr. 7, 66. p.)

**Par nekustamā īpašuma “Karjera Sauleskrasti”, Lazdonas pagasts, Madonas novads, nomas tiesību izsoli**

Madonas apvienības pārvalde rosina nodot nomā nekustamā īpašuma “Karjera Sauleskrasti” zemes vienības ar kadastra apzīmējumu 7066 002 0061 daļu 1,1 ha platībā un veikparka aprīkojumu, ar mērķi - veikparka darbības un publiskas atpūtas organizēšana.

Nekustamais īpašums “Karjera Sauleskrasti”, Lazdonas pagasts, Madonas novads, ir Madonas novada pašvaldībai piederošs nekustamais īpašums, reģistrēts Vidzemes rajona tiesas Lazdonas pagasta zemesgrāmatas nodalījumā Nr. 100000604886, un sastāv no trīs zemes vienībām, tai skaitā zemes vienības ar kadastra apzīmējumu 7066 002 0061 ar kopējo platību 26,32 ha.

Veikparka aprīkojums sastāv no: Airis Easy paddle stiklšķiedras (2 gab.); garā hidrotērpa 3/2 Mystic Rental S, M, L, XL (4 gab.); peldvestēm (4 gab.); slaida 18 m un kiksera 2\*4\*1,15 m; SUP dēļiem (6 gab.); veikborda komplekta (4 gab.); moduļa mājas ar terasi 2,5\*2,7 m (6,75 m2); veikborda sistēmas (tornis ar trosēm un starta laipu); maziem tramplīniem (2,0x4,0x1,06 m) 2 gab.; elektroapgādes ar uzskaites punktu (kabelis 300 m, jauda 16A).

2025.gada 28. aprīlī veikta īpašuma novērtēšana. Saskaņā ar nekustamā īpašuma novērtējumu nekustamā īpašuma tirgus nomas maksa ir EUR 215,00 (divi simti piecpadsmit *euro*, 00 centi) mēnesī, neieskaitot PVN.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas finanšu līdzekļu un mantas izšķērdēšanas likuma 3.panta otro daļu, 6.¹panta pirmo daļu, Ministru Kabineta noteikumu Nr.97 “Publiskas personas mantas iznomāšanas noteikumi” 12.,23.-27., 34. un 80.punktu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET – 1** (Andris Sakne)**, ATTURAS – 1** (Vita Robalte), Madonas novada pašvaldības dome **NOLEMJ**:

1. Rīkot nekustamā īpašuma “Karjera Sauleskrasti”, Lazdonas pagasts, Madonas nov., kas sastāv no zemes vienības ar kadastra apzīmējumu 7066 002 0061 daļas 1,1 ha platībā un veikparka aprīkojuma (turpmāk – Nomas Objekts) nomas tiesību mutisku izsoli ar augšupejošu soli.
2. Apstiprināt Nomas objekta nomas maksas sākumcenu – EUR 215,00 (divi simti piecpadsmit *euro*, 00 centi) mēnesī, papildus aprēķinot PVN.
3. Apstiprināt Nomas Objekta nomas tiesību izsoles noteikumus (Pielikums Nr.3).
4. Uzdot Pašvaldības īpašumu iznomāšanas un atsavināšanas izsoļu komisijai veikt Nomas Objekta izsoli un apstiprināt izsoles rezultātus.
5. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvēju.

*Pielikumā: Pielikums Nr. 1 – zemesgabala skice;*

*Pielikums Nr. 2 – aprīkojuma, pamatlīdzekļu saraksts;*

*Pielikums Nr.3 – Izsoles noteikumi*

Domes priekšsēdētājs A. Lungevičs

*A. Semjonova 27333721*